איירין היגינבות'אם

איירין היגינבות'אם (; 11 ביוני 1918 – 27 באוגוסט 1988) הייתה פזמונאית ופסנתרנית אמריקאית. היא התפרסמה בעיקר בזכות כתיבת השיר "Good Morning Heartache", שהוקלט על ידי בילי הולידיי כסינגל.

ביוגרפיה 
היגינבות'אם נולדה ב-11 ביוני 1918, בעיר ווסטר שבמסצ'וסטס. היא אחייניתו של נגן הטרומבון האפרו-אמריקאי ג'יי. סי. היגינבות'אם. למדה מוזיקה אצל המנצח קמפר הארלד, ממכללת מורהאוס. היגינבות'אם הייתה פסנתרנית בקונצרטים בגיל 15, והצטרפה ל ב-1944, כשהייתה בת 26. היא הלחינה כמעט 50 שירים שפורסמו. עם זאת, כיוון שהייתה אישה אפרו-אמריקאית שעבדה בסמטת טין פאן בתקופה בו רוב המלחינים שעבדו עמה היו גברים לבנים, כמה חוקרים ומוזיקולוגים מאמינים שבמרוצת השנים הולחנו על ידי היגינבות'אם הרבה יותר מחמישים שירים או שבחלק מסטנדרטי הג'אז שמה לא נרשם ברשימת הקרדיטים של היוצרים. ידוע שהיא השתמשה בשם עט, גלן גיבסון, בדומה למרבית המלחינות באותה עת. תרומתה של היגינבות'אם לעולם הג'אז נשארה לאורך דורות, ושיריה עדיין זוכים לגרסאות כיסוי.

היגינבות'אם נפטרה ב-27 באוגוסט 1988, בגיל 70, בניו יורק.

קישורים חיצוניים

הערות שוליים 

פזמונאיות אמריקאיות
מלחינות אמריקאיות
פסנתרניות אמריקאיות
אמריקאיות שנולדו ב-1918
אמריקאיות שנפטרו ב-1988